sagorsarker/bangla-wikipedia huggingface dataset:
শ্রী শ্রী রাধা গোপীনাথ মন্দির, গড়েয়া

শ্রী শ্রী রাধা গোপীনাথ মন্দির বা গড়েয়া ইসকন মন্দির বাংলাদেশের ঠাকুরগাঁও জেলার সদরের গড়েয়ায় অবস্থিত একটি হিন্দু ইসকন মন্দির । এটি শ্রীল জয়পতাকা স্বামী মহারাজ ১৩৯৫ বঙ্গাব্দে উদ্বোধন করেন ।
এই মন্দিরের অধ্যক্ষ ও ইসকন বাংলাদেশের সহ-সভাপতি পুষ্প শিলা শ্যামদাস ব্রক্ষচারী বাংলাদেশের কিছু সংখ্যক সন্ন্যাস দীক্ষা সম্পন্ন হওয়া সন্ন্যাসী দের একজন ।
এখানে প্রত্যহ পূজা অর্চনা হয়ে থাকে। হিন্দু পূজা বা অনুষ্ঠান গুলোর মধ্যে রথযাত্রা, জন্মাষ্টমী, দোলযাত্রা, ঝুলন যাত্রা ও সনাতন ধর্মসভা বেশ জাকজমক পূর্ণ ভাবে অনুষ্ঠিত হয় । 
এই মন্দিরে ২০২০ সালে দীক্ষাগুরু শ্রীল জয়পতাকা স্বামী গুরু মহারাজের হাতে দীক্ষা গ্রহন করেন প্রায় ৫০০০ নারী-পুরুষ ভক্তবৃন্দ।
বড় আঁচরার

বড় আঁচরার (বৈজ্ঞানিক নাম: "Graphium xenocles(Cramer)") এক প্রজাতির বড় আকারের প্রজাপতি, যার শরীর ও ডানা মূখ্যত কালচে খয়রি বর্নের উপর সাদা ডোরা। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
বড় আঁচরার এর প্রসারিত অবস্থায় ডানার আকার ৮৫-১২০ মিলিমিটার দৈর্ঘ্যের হয়।
ভারতে প্রাপ্ত বড় আঁচরার এর উপপ্রজাতি হল-
এই প্রজাতিকে ভারত এর উত্তরাঞ্চল থেকে অরুণাচল প্রদেশ পর্যন্ত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয় প্রকারই অনুরূপ এবং আঁচরার এর সাথে সাদৃশ্যপূর্ন, তবে আকারে বড়। ডানাগুলি এবং ডানার লম্বা ডোরাগুলি অপেক্ষাকৃত বড়। ডানার উভয় তলের বর্ন কালচে বাদামী এবং ইষদ নীলাভ সাদা অথবা সাদা চওড়া ডোরা এবং দাগ-ছোপ দ্বারা চিত্রিত।
ডানার উপরতল সামনের ডানা কালচে বাদামী এবং নীলাভ সাদা ডোরা ও ছোপ এ পরিপূর্ন। সেল এ আড়াআড়ি ৩টি তীর্যক, চওড়া ডোরা এবং অ্যপেক্স বা শীর্ষের কাছে ২টি লম্বাটে ছোপ দেখা যায়। সেল এর ৩টি ডোরা দাগের মধ্যে বাইরের দিকে দুটি নিচের দিকে একসাথে মিশে গেছে। ১ক থেকে ৩নং শিরামধ্য পর্যন্ত ডানার গোড়া থেকে চওড়া ডোরা এবং সেল এর শীর্ষভাগের সামান্য বাইরে ৪,৫,৬ এবং ৮ নং শিরামধ্যে চারটি গোলাকৃতি ছোপ সারিবদ্ধভাবে বর্তমান। উক্ত ৪টি ছোপ এর পর থেকেই ৫টি ছোট ডোরা লক্ষ্য করা যায় যেগুলি বাইরের দিকে খাঁজকাটা, অপেক্ষাকৃত বড় এবং গোলাকৃতি ছোপের সাবটার্মিনাল সারিটি সম্পূর্ন।
পিছনের ডানাতে একইরকম নীলাভ সাদা ডোরা ও ছোপ দৃশ্যমান। সেল এ একটি চওড়া, বাঁকানো ডোরা এবং ১ থেকে ৭ নং শিরামধ্যে ডানার গোড়া থেকে চওড়া ডরা বিদ্যমান। এই ডোরাগুলি দৈর্ঘ্যে ভিন্ন ভিন্ন। ৭নং শিরামধ্যের ডোরাটি সম্পূর্ন সাদা রঙের। ১নং শিরামধ্যের ডোরাটিরও কিছু কিছু নমুনায় ২নং শিরামধ্যের ডরার সাথে শীর্ষের দিকে একটি করে বড় হলদে ছোপ পরিলক্ষিত হয়। সাবটার্মিনাল ছোপের সারিটিতে কিছু ছোপ এবং কখনো কখনো সমস্ত ছোপ অনুপস্থিত থাকে, তবে যখন ছোপগুলি উপস্থিত থাকে সেক্ষেত্রে পিছনের দিকের ৩টি ছোপ সর্বদাই অর্ধাচন্দ্রাকৃতি হয়।
ডানার নিম্নতল ডানার নিম্নতলের বর্ন বাদামী ও কালোতে মেশানো এবং সামনের ডানার শীর্ষের দিকে বর্ন ফ্যাকাশে। দাগ-ছোপ সব উপরিতলের অনুরূপ তবে ইষদ ফ্যাকাশে এবং কম স্পষ্ট ভাবে প্রতীয়মান।
পিছনের ডানার নিম্নতলে বড় হলুদ টর্নাল ছোপ থাকে।
স্ত্রী প্রকার পুরুষের অনুরূপ, তবে পিছনের ডানার দাগ-ছোপ স্ত্রী প্রকারে পুরুষ অপেক্ষা ভিন্নতর হয়। পিছনের ডানার মূল রঙ সাধারনত লালচে বাদামী হয়।
শুং, মাথা, বক্ষদেশ এবং উদর কালো বর্নের। মাথায় ২টি ছোপ বর্তমান। বক্ষদেশ ও উদর নিম্নভাগে সাদা ও প্বার্শদেশে সরু ডোরাযুক্ত।
বড় আঁচরার চিরানকুচি এবং শীতলকুচি কে নকল করে। কুশ সাথেও এই প্রজাতির অনেক মিল আছে। কম দেখতে পাওয়া (দুর্লভ নয়) এই সোয়ালোটেল প্রজাপতির উড়ান ধীর, Danaid দের মতন। এরা ভিজে মাটি অথবা বালিতে অন্যান্য সোয়ালোটেল প্রজাপতি সাথে এবং zebra গোত্রভুক্ত অন্যান্য সদস্যদের সাথে একত্রে মাড-পাডল করে। উষ্ণ এবং আর্দ্র কম উচ্চতাবিশিষ্ট জঙ্গলা উপত্যকা এদের বাসভূমি। উক্ত পরিবেশে ১৮০০ মিটার উচ্চতা পর্যন্ত এদের বিচরন লক্ষ্য করা যায় এপ্রিল থেকে আগশট মাস পর্যন্ত। অনুকূল পরিবেশে এদের প্রায়শই জঙ্গলের নদী অথবা ঝর্নার আশেপাশে দেখা যায়। ফুলের মধুপান এদের প্রিয় অভ্যাস। সিকিমএ জুন মাসে এদের দর্শন মেলে। কুমায়ুন অঞ্চলে আগস্ট মাসে এদের উপস্থিতি নথিভুক্ত আছে।
তিরুক্কুরাল

তিরুক্কুরাল (তামিল: திருக்குறள்), বা সংক্ষেপে কুরাল, বিশুদ্ধ তামিল ভাষার পাঠ্য যা ১,৩৩০টি সংক্ষিপ্ত যুগল, বা কুরাল, প্রতিটি সাতটি শব্দ নিয়ে গঠিত। পাঠ্যটি যথাক্রমে পুণ্য (আরাম), সম্পদ (পুরুল) ও প্রেম (ইনবাম) সম্পর্কে সূত্রধর্মী শিক্ষা সহ তিনটি বইতে বিভক্ত। নৈতিকতা ও নৈতিকতার উপর লেখা সর্বশ্রেষ্ঠ কাজগুলির মধ্যে একটি হিসাবে বিবেচিত, এটি তার সর্বজনীনতা ও ধর্মনিরপেক্ষ প্রকৃতির জন্য পরিচিত। এর লেখকত্ব ঐতিহ্যগতভাবে তিরুবল্লুবরকে উৎসর্গ করা হয়, যা সম্পূর্ণরূপে তিরুবল্লুবরার নামেও পরিচিত। পাঠ্যটি ৩০০ খ্রিস্টপূর্বাব্দ থেকে ৫ম শতাব্দী পর্যন্ত বিভিন্নভাবে তারিখ দেওয়া হয়েছে। ঐতিহ্যগত বিবরণগুলি এটিকে তৃতীয় সঙ্গমের শেষ কাজ হিসাবে বর্ণনা করে, তবে ভাষাগত বিশ্লেষণে ৪৫০ থেকে ৫০০ খ্রিস্টাব্দের পরবর্তী তারিখের পরামর্শ দেওয়া হয় এবং এটি সঙ্গম সময়ের পরে রচিত হয়েছিল।
কুরাল পাঠ্য ভারতীয় জ্ঞানতত্ত্ব ও অধিবিদ্যার প্রাচীনতম পদ্ধতিগুলির মধ্যে একটি। কুরাল ঐতিহ্যগতভাবে উপাধি এবং বিকল্প শিরোনাম দিয়ে প্রশংসিত হয়, যার মধ্যে রয়েছে "তামিল বেদ" এবং "দিবাইন বুক"। অহিংসের ভিত্তির উপর লেখা, এটি ব্যক্তির জন্য অহিংসা  এবং নৈতিক নিরামিষবাদের উপর জোর দেয়। এছাড়াও, এটি সত্যবাদিতা, আত্মসংযম, কৃতজ্ঞতা, আতিথেয়তা, উদারতা, স্ত্রীর মঙ্গল, কর্তব্য, দান এবং আরও অনেক কিছুকে হাইলাইট করে, এছাড়া রাজা, মন্ত্রী, কর, ইত্যাদির মতো বিস্তৃত সামাজিক ও রাজনৈতিক বিষয়গুলিকে কভার করে। বিচার, দুর্গ, যুদ্ধ, সেনাবাহিনীর মহিমা ও সৈনিকদের সম্মান, দুষ্টের মৃত্যুদণ্ড, কৃষি, শিক্ষা, মদ ও নেশা থেকে বিরত থাকা। এটি বন্ধুত্ব, প্রেম, যৌন মিলন এবং গার্হস্থ্য জীবনের অধ্যায়গুলিও অন্তর্ভুক্ত করে। পাঠ্যটি কার্যকরভাবে পূর্বে অনুষ্ঠিত ভুল বিশ্বাসকে নিন্দা করে যা সঙ্গম যুগে প্রচলিত ছিল এবং তামিল ভূমির সাংস্কৃতিক মূল্যবোধকে স্থায়ীভাবে সংজ্ঞায়িত করেছে।
কুরাল এর ইতিহাসে নৈতিক, সামাজিক, রাজনৈতিক, অর্থনৈতিক, ধর্মীয়, দার্শনিক ও আধ্যাত্মিক ক্ষেত্র জুড়ে পণ্ডিত ও প্রভাবশালী নেতাদের দ্বারা ব্যাপকভাবে প্রশংসিত হয়েছে। এর মধ্যে রয়েছে , , , মহাত্মা গান্ধী,  , , , ,  এবং । কাজটি তামিল সাহিত্যকর্মের মধ্যে সবচেয়ে বেশি অনূদিত, সবচেয়ে উদ্ধৃত এবং সবচেয়ে উদ্ধৃতিযোগ্য। পাঠ্যটি অন্তত ৪০টি ভারতীয় ও অ-ভারতীয় ভাষায় অনুবাদ করা হয়েছে, যা এটিকে সবচেয়ে অনূদিত প্রাচীন রচনাগুলির মধ্যে একটি করে তুলেছে। ১৮১২ সালে প্রথমবার মুদ্রণ করার পর থেকে, কুরাল পাঠ্যটি কখনই মুদ্রণের বাইরে ছিল না। কুরালকে সেরা গ্রন্থ ও তামিল সাহিত্যের অন্যতম গুরুত্বপূর্ণ গ্রন্থ হিসেবে বিবেচনা করা হয়। এটির লেখক পরিচিত সাহিত্যে পাওয়া সেরা গুণগুলিকে বেছে নেওয়ার এবং সেগুলিকে এমনভাবে উপস্থাপন করার জন্য তার সহজাত প্রকৃতির জন্য প্রশংসিত হয় যা সবার কাছে সাধারণ এবং গ্রহণযোগ্য। তামিল জনগণ এবং তামিলনাড়ুর সরকার দীর্ঘদিন ধরে শ্রদ্ধার সাথে পাঠ্যটি উদযাপন ও সমর্থন করে আসছে।
রবি ঠাকুরের গল্প

রবি ঠাকুরের গল্প ছিল অভিজিৎ গুহা এবং সুদেষ্ণা রায় পরিচালিত রবীন্দ্রনাথ ঠাকুরের গল্পগুলোর ধারাবাহিক রূপান্তর যা কালার্স বাংলায় প্রচারিত হয়েছিল। ১৯ নভেম্বর ২০১৫ সালে ধারাবাহিকটির সম্প্রচার শুরু হয় এবং ২ এপ্রিল ২০১৬ সালে শেষ হয়। প্রথম গল্পগুলোর প্রতিটি তিনটি পর্বে দেখানো হয়। কিছু দীর্ঘ গল্প নয়টি পর্বেও দেখানো হয়েছে। ধারাবাহিকটিতে ৫৯টি পর্বে ১৩টি গল্প রয়েছে, প্রতিটি পর্বের সময়কাল ৪৫ মিনিট।
রয় স্ট্যালি

রয় স্ট্যালি (১৮ এপ্রিল, ১৯১৫ – ২৫ মার্চ, ২০০১) একজন মার্কিন হার্ডলার ছিলেন। তিনি ১৯৩৬ গ্রীষ্মকালীন অলিম্পিকে পুরুষদের ১১০ মিটার হার্ডলসে প্রতিদ্বন্দ্বিতা করেছিলেন।
প্রণবেন্দু দাশগুপ্ত

প্রণবেন্দু দাশগুপ্ত (২৯ জুলাই ১৯৩৩ – ২০০৭) ছিলেন বাংলার বিশিষ্ট বাঙালি কবি। বিশ শতকের পাঁচের দশকে বাংলা কাব্য সাহিত্যে শঙ্খ ঘোষ, শক্তি চট্টোপাধ্যায়, অলোকরঞ্জন দাশগুপ্ত, সুনীল গঙ্গোপাধ্যায়, শরৎকুমার মুখোপাধ্যায় বা উৎপলকুমার বসু প্রমুখেরা যেমন নিজস্ব ভাষা ও পথে যে আধুনিকতা প্রবর্তন করেন, প্রণবেন্দু দাশগুপ্তও ছিলেন তাদের একজন। বাংলা সাহিত্যে অবদানের জন্য পশ্চিমবঙ্গ সরকার ২০০৩ খ্রিস্টাব্দে তাকে রবীন্দ্র পুরস্কার প্রদান করে।
প্রণবেন্দু দাশগুপ্তের জন্ম ও পডাশোনা কলকাতায়। যাদবপুর বিশ্ববিদ্যালয় থেকে তুলনামূলক সাহিত্যে এম.এ., উত্তর ক্যারলিনা বিশ্ববিদ্যালয় থেকে 
ইংরেজী ভাষা ও সাহিত্যে এম.এ. এবং মিনেসোটা বিশ্ববিদ্যালয় থেকে পিএইচ.ডি ডিগ্রি লাভ করেন।
প্রণবেন্দু দাশগুপ্ত যাদবপুর বিশ্ববিদ্যালয়ের তুলনামূলক সাহিত্য বিভাগের অধ্যাপক ছিলেন। অধ্যাপনার পাশাপাশি বহু কবিতা রচনা করেছেন। স্বাধীনোত্তর সময়ে দেশের পরিস্থিতি, রাজনৈতিক স্থিতাবস্থা ভাঙনের সূচনাপর্বে তার কবিমনে যে ভাব ও বিশ্বাস ফুটে উঠেছিল সেটাই পরিস্ফুট হয়েছে তার সহজ সরল শব্দ নির্বাচনে, ছন্দ ও পঙক্তির ব্যবহারে। তার প্রথম কাব্যগ্রন্থ -“এক ঋতু” প্রকাশিত হয় শতভিষা থেকে। দ্বিতীয় কাব্যগ্রন্থ "সদর স্ট্রীটের বারান্দা" সুনীল গঙ্গোপাধ্যায়ের আগ্রহে কৃত্তিবাস প্রকাশনা থেকে ১৯৬৩ খ্রিস্টাব্দে প্রকাশিত হওয়ার পর পাঠকমহলে আলোচিত হতে থাকে এবং তার জনপ্রিয়তা বৃদ্ধি পায়।
তাঁর রচিত কাব্যগ্রন্থের মধ্যে রয়েছে–
“লোচনদাস কারিগর” প্রভৃতি।
প্রণবেন্দু দাশগুপ্ত আনন্দবাজার পত্রিকা, দ্য স্টেটসম্যান, দেশ প্রভৃতি পত্রিকার আর্ট সমালোচক ছিলেন এবং নিজেও "অলিন্দ" নামের এক কবিতা পত্রিকার সম্পাদনা করতেন। তিনি বিদেশিনী মার্কিন কন্যা মেরি অ্যান ব্রাউয়ারকে বিবাহ করেছিলেন। তিনি স্বামীর কিছু কবিতা ইংরাজীতে অনুবাদ করেছেন।
সাহিত্যক্ষেত্রে অবদানের জন্য পশ্চিমবঙ্গ সরকার ২০০৩ খ্রিস্টাব্দে কবি প্রণবেন্দু দাশগুপ্তকে রবীন্দ্র পুরস্কার দ্বারা সম্মানিত করে।
জয়ন্ত কুমার রায়

জয়ন্ত কুমার রায় (জন্ম: ২৮ এপ্রিল ১৯৯৮; জয়ন্ত রায় নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ হয়ে একজন মধ্যমাঠের খেলোয়াড় হিসেবে খেলেন।
জয়ন্ত কুমার রায় ১৯৯৮ সালের ২৮শে এপ্রিল তারিখে বগুড়া জেলা জন্মগ্রহণ করেছেন।
নিকুঞ্জ বিহারী মাইতি

নিকুঞ্জবিহারী মাইতি (২৬ সেপ্টেম্বর ১৮৯২ - ১৯ মে ১৯৭০) ভারতের স্বাধীনতা সংগ্রামী এবং পশ্চিমবঙ্গের প্রথম শিক্ষামন্ত্রী ছিলেন। তিনি দ্বিতীয় লোকসভার সদস্য ছিলেন ও ঘাটাল লোকসভা কেন্দ্রের প্রতিনিধিত্ব করেন। তিনি 'মাস্টারমশাই' নামে খ্যাত ছিলেন। তিনি মেদিনীপুর জেলার অন্তর্ভূক্ত খেজুরী থানার কলাগাছিয়া গ্রামে জন্মগ্রহণ করেন। তাঁর স্ত্রী অহল্যা (মাইতি) ছিলেন সত্যাগ্রহী এবং কন্যা আভা মাইতি ছিলেন রাজনীতিবিদ এবং শিল্প প্রতিমন্ত্রী।
নিকুঞ্জ বিহারী মাইতির দেশানুরাগের সূত্র পিতা বিশ্বনাথ মাইতির দেশপ্রেম থেকে। খেজুরি-ভগবানপুর অঞ্চলে বন্যা-কলেরায় দুর্গতদের জন্য ত্রাণকাজের মধ্যে দেশের কাজে আত্মনিয়োগ। এই কাজে সঙ্গী ছিলেন বিপিন বিহারী গায়েন এবং পদ্মলোচন সাহু। ১৯২১ খ্রিস্টাব্দে গান্ধীজির অসহযোগ আন্দোলনের কারণে চাকরি ছেড়ে দেন। ওই সময়ে ব্যারিস্টারি ছেড়ে বীরেন্দ্রনাথ শাসমল কলাগাছিয়ায় দেশের প্রথম জাতীয় মহাবিদ্যালয়, কলাগাছিয়া জাতীয় মহাবিদ্যালয় স্থাপন করলে তিনি সেখানে প্রধান শিক্ষক হিসেবে নিয়োজিত হন। এরপর জাতীয়তাবাদী আন্দোলনে যোগদান করেন। জেলে যান যুবরাজের কলকাতা আগমনের বিরুদ্ধে হরতালে যোগ দিয়ে। কারাবাস শেষ করে গান্ধীজীর নেতৃত্বে অস্পৃশ্যতা দূরীকরণ এবং অন্যান্য গঠনমূলক কাজের সুবাদে থানায় নেতৃত্ব দেন। স্থানীয় বোর্ড নির্বাচনে জয়ী হন ১৯২৫ সালে। শুরু হয় কাঁথি-বেলদা এবং কালীনগর থেকে কাঁথি অব্ধি রাস্তায় ইঁট পাতার কাজ। ১৯২৩ এবং '২৬-এর বন্যায় ত্রাণকার্যে যোগদান করেছিলেন। কামদেবনগরে বালিকা বিদ্যালয় প্রতিষ্ঠা। ১৯২৯-এ লোকাল এবং জেলা বোর্ড থেকে পদত্যাগ করেন লাহোর কংগ্রেসের প্রস্তাব অনুসারে। ডায়মন্ড হারবারে প্রধান শিক্ষক নিয়োজিত হন। আবারও কারাবন্দী হন ১৯৩০-এ লবণ সত্যাগ্রহে অংশগ্রহণ করায়। ১৯৩৩-এ স্বাধীনতা দিবস উদযাপন করার দরুণ আবার কারাবাস। ১৯৩৪-এ দক্ষিণ চব্বিশ পরগনা জেলার ফতেপুর শ্রীনাথ ইন্সটিটিউশনে প্রধান শিক্ষক হন। ১৯৪০-এ কারাবাস হয় ব্যক্তিগত সত্যাগ্রহে। ১৯৩৫-এর ভারত আইনানুসারে ১৯৩৭-এর নির্বাচনে খেজুরী ভগবানপুর এবং পটাশপুরে সংযুক্ত কেন্দ্র থেকে বিধানসভায় নির্বাচিত হন। স্বাধীনতার পরেই ড. প্রফুল্লচন্দ্র ঘোষের মন্ত্রীসভায় প্রথম শিক্ষামন্ত্রী হিসেবে যোগদান। ১৯৫৫ সালে তিনি জেলা কংগ্রেসের সভাপতি নির্বাচিত হন। ১৯৫৭-৬২ পর্যন্ত লোকসভার সদস্য থাকার পর পরবর্তী পাঁচ বছর রাজ্যসভার সদস্য ছিলেন।
অশোক মিত্র (রাজনীতিবিদ)

অশোক মিত্র (১০ এপ্রিল ১৯২৮ - ১ মে ২০১৮) ছিলেন একজন ভারতীয় অর্থনীতিবিদ এবং মার্কসবাদী রাজনীতিবিদ। তিনি ভারত সরকারের প্রধান অর্থনৈতিক উপদেষ্টা ছিলেন এবং পরে পশ্চিমবঙ্গের অর্থমন্ত্রী এবং রাজ্যসভার সদস্য হন।
ঢাকা বিশ্ববিদ্যালয় থেকে স্নাতক শেষ করার পর, ১৯৪৭ সালে ভারত বিভাজনের পর তিনি ভারতে আসেন। যদিও তিনি কলকাতা বিশ্ববিদ্যালয়ে অর্থনীতিতে স্নাতকোত্তর ক্লাসে যোগ দেন, কিন্তু সেখানে তাকে ভর্তি হতে প্রত্যাখ্যান করা হয়। তিনি বেনারস হিন্দু বিশ্ববিদ্যালয়ে চলে যান যেখানে তিনি অর্থনীতিতে এমএ ডিগ্রি অর্জন করেন। তিনি ১৯৫০-এর দশকের গোড়ার দিকে নতুন প্রতিষ্ঠিত দিল্লি স্কুল অফ ইকোনমিক্সে যোগদান করেন। পরে, তিনি নেদারল্যান্ডসের সামাজিক শিক্ষা ইনস্টিটিউটে যোগ দেন। ইরাসমাস বিশ্ববিদ্যালয় রটারডামের অধ্যাপক জ্যান টিনবার্জেনের নির্দেশনায়, তিনি সেখানে ১৯৫৩ সালে অর্থনীতিতে ডক্টরেট ডিগ্রি লাভ করেন।
মিত্র গৌরীকে বিয়ে করেছিলেন, যিনি ২০০৮ সালের মে মাসে ৭৯ বছর বয়সে মারা যান। তিনি ৯০ বছর বয়সে ১ মে ২০১৮ তারিখে মারা যান। অশোক মিত্র একমাত্র ভাই বোন শ্রীলতা ঘোষ (নী মিত্র) রেখে গেছেন।
ফুসু

ফুসু এর (মৃত্যু ২১০খ্রিস্টপূর্বাব্দে) তিনি ছিলেন কিং বংশের প্রথম সম্রাট কিন শি হুয়াংয়ের বড় ছেলে এবং বংশের উত্তরাধিকারী ।
তিনি দীর্ঘজীবন খুঁজতে গিয়ে দুই আলকেমিস্টের দ্বারা প্রতারিত হওয়ার পর, প্রথম সম্রাট রাজধানীতে ৪৬০ এরও বেশি পণ্ডিতকে জীবিত কবর দেওয়ার আদেশ দিয়েছিলেন, যদিও দ্বিতীয় শতাব্দীতে ওয়েই হংয়ের দেওয়া একটি অ্যাকাউন্ট এই ছবিতে আরও ৭০০ যোগ করেছে। ফুসু পরামর্শ দিয়েছিলেন যে, দেশটি নতুনভাবে একত্রিত হয়েছে এবং শত্রুরা এখনও শান্ত হয়নি, যারা কনফুসিয়াসকে সম্মান করে তাদের উপর এই ধরনের কঠোর ব্যবস্থা অস্থিতিশীলতার কারণ হবে। যাইহোক, তিনি তার বাবার মন পরিবর্তন করতে পারছিলেন না, এবং তার পরিবর্তে সীমান্ত পাহারার জন্য পাঠানো হয়েছিল, যেখানে মেং টিয়ান "স্থায়ীভাবে" নির্বাসনে ছিলেন।
তাছাড়া, প্রথম সম্রাটের মৃত্যুর পর, ফুসুর কনিষ্ঠ ভাই, হুহাই, ও তার দুইজন উচ্চপদস্থ কর্মকর্তা ঝাও গাও এবং লি সি -এর সাথে মিলে, হুহাইয়ের উত্তরসূরী হিসেবে তার বাবার ডিক্রি জাল করেন এবং ফুসুকে আত্মহত্যার আদেশ দেন। মেং টিয়ান সহ ফুসুর কিছু সহযোগী ডিক্রির সত্যতা নিয়ে সন্দেহ প্রকাশ করেছিল, কিন্তু ফুসু বিশ্বাস করেনি যে কেউ ডিক্রি জাল করার সাহস করবে বা ভাল কারণে, যেভাবেই হোক হত্যার আশঙ্কা ছিল এবং সে আত্মহত্যা করেছিল।
"গ্র্যান্ড" তিহাসিকের রেকর্ড অনুসারে, ফুসুর একটি পুত্র ছিল, জিয়াং, যিনি ঝাউ গাও হুহাইকে আত্মহত্যা করতে বাধ্য করে এবং সিংহাসন দখল করে ২০৭ খ্রিস্টপূর্বাব্দে। ততক্ষণে, লি সি কে ইতোমধ্যেই ঝাও গাও বাদ দিয়ে দেন।এবং জিয়াং শীঘ্রই ঝাও গাওকে হত্যা করে।
রাজপরিবারের সাথে জিয়াং এর সম্পর্ক আসলে কী তা নিয়ে কোনও সত্যতা নেই। কিছু পণ্ডিত (তাদের মধ্যে অধ্যাপক ওয়াং লিকুন ) উল্লেখ করেছিলেন যে ফুসুর পুত্র ঝাও গাওয়ের মৃত্যুর চক্রান্তের জন্য এটি খুব ছোট কারন হতে পারে, যেহেতু জিয়াং এর দুই ছেলেও এই চক্রান্তে জড়িত ছিল, তার যথেষ্ট বয়স হওয়া উচিত ছিল। কিন শি হুয়াং মাত্র ৪৯ বছর বেঁচে ছিলেন। ফুসু হয়তোবা আর মাত্র ৩০ বছর এই দুনিয়ায় বাস করতেন ।
তিনি কখনও কখনও চীনা এবং তাওবাদী মন্দিরে দরজা দেবতা হিসাবে উপস্থিত হন, সাধারণত মেং তিয়ানের সাথে যুক্ত হন।
ফুসু অ্যাকশন রোল-প্লেয়িং গেম "প্রিন্স অব কিন" -এ নায়ক হিসেবে আবির্ভূত হন। ফুসুর গেমটিতে, প্লটটির এমনভাবে পরিবর্তন করা হয়েছে যে ফুসু আত্মহত্যা করেননি যেমনটি তার ইতিহাসে হওয়ার কথা ছিল। গেমটি একজন খেলোয়াড়কে অন্বেষণ করতে দেয় যে ফুসু মারা না গেলে কী করতে পারত।
ফুসু চীনা অ্যানিমেটেড সিরিজ "দ্য লিজেন্ড অব কিনেও উপস্থিত হয়।"
ফুসু ইউজি ফস্টারের ছোট গল্প "মর্ত্য মাটি, স্টোন হার্ট" এর একটি বিশিষ্ট চরিত্র।
মাঙ্গা সিরিজ "কিংডমে", তাকে ইং ঝেংয়ের সন্তান হিসাবে চিহ্নিত করা হয়েছে, কিন্তু নাম প্রকাশ করা হয়নি।
২০২১ ত্রিদেশীয় কাপ (কিরগিজস্তান)

২০২১ ত্রিদেশীয় কাপ কিরগিজ ফুটবল ইউনিয়ন কর্তৃক আয়োজিত একটি আন্তর্জাতিক প্রীতি ফুটবল টুর্নামেন্ট। ২০২১ সালের ২ থেকে ৭ সেপ্টেম্বর পর্যন্ত অনুষ্ঠিত এই টুর্নামেন্টের সবগুলো খেলাই দোলেন অমুরজাকভ স্টেডিয়ামে অনুষ্ঠিত হয়। এতে কিরগিজস্তান জাতীয় ফুটবল দল চ্যাম্পিয়ন হয়।
বন্ধনীতে ফিফা র‌্যাংকিং ()।
<onlyinclude></onlyinclude>
আসমা আগবারিয়াহ

আসমা আগবারিয়াহ-জাহালকা (, , জন্ম ১৯৭৩) একজন ইসরায়েলি আরব সাংবাদিক এবং রাজনৈতিক কর্মী যিনি অর্গানাইজেশন ফর ডেমোক্রেটিক অ্যাকশন (দা'ম) পার্টির প্রধান। তিনি একমাত্র ইসরায়েলি আরব নারী যিনি একটি রাজনৈতিক দলের প্রধান।
আসমা আগবারিয়াহ একটি রক্ষণশীল মুসলিম পরিবারে জন্মগ্রহণ করেন। তিনি জাফায় বেড়ে ওঠেন। ১৯৯৫ সালে তেল আভিভ বিশ্ববিদ্যালয়ে আরবি সাহিত্যে এবং শিক্ষা ও শিক্ষাদানে স্নাতক অধ্যয়ন শেষ করে তিনি সদ্য প্রতিষ্ঠিত দা'ম পার্টি কর্তৃক প্রকাশিত এটগার (চ্যালেঞ্জ) পত্রিকার আরবি ভাষার সংস্করণ আল-সবরের সম্পাদক হিসেবে কাজ শুরু করেন। এরপর তিনি সেই দলে যোগ দেন এবং শহরের আবাসন ঘাটতি, শিক্ষার মান এবং মহিলাদের অবস্থার উপর মনোনিবেশ করে তার সামাজিক-রাজনৈতিক কার্যক্রমে সক্রিয় হন।
২০ সালে তিনি ওয়ার্কার্স অ্যাডভাইস সেন্টারের পূর্ব জেরুজালেম শাখা প্রতিষ্ঠা ও পরিচালনা করেন। সংগঠনটির নাম 'মান', যা অ-ইউনিয়নভুক্ত শ্রমিক এবং বেকারদের সহায়তা প্রদান করে। ২০০২ সালে, তিনি ইসরায়েলের "ত্রিভুজ" অঞ্চলের মায়ান শাখায় স্থানান্তরিত হন, যেখানে তিনি বিভিন্ন ক্ষেত্রে শ্রমিক এবং বেকারদের কর্মসংস্থান খোঁজার লক্ষ্যে প্রকল্পগুলিতে কাজ করেন, এবং যুব শিক্ষায়, পাশাপাশি উইসকনসিন প্রকল্প দ্বারা ক্ষতিগ্রস্তদের সহায়তা করার জন্য একটি প্রকল্প গ্রহণ করে।
তিনি ২০০৩ সালের নির্বাচনের নির্বাচনে দা'ম নামক রাজনৈতিক দলের প্রার্থী ছিলেন। একই ভাবে তিনি ইসরায়েলের ২০০৬, ২০০৯ এবং ২০১৩ সালের সাধারণ নির্বাচনেও এই দলের হয়ে প্রতিদ্বন্দ্বীতা করেন। প্রতিবারই তিনি দলের সদস্যদের মধ্যে সর্বোচ্চ সংখ্যক ভোট পেলেও, কোনো নির্বাচনেই দলটি অন্তত একটি আসন লাভের জন্য নির্ধারিত ন্যূনতম ভোটসীমা অতিক্রম করতে পারেনি। তাই তিনি নিজ দলের সর্বোচ্চ ভোট পাওয়া সত্ত্বেও একবারও ইসরায়েলি আইনসভা নেসেটের সদস্য হতে পারেন নি।
২০০৮ সালের নভেম্বর তিনি তেল আবিব-ইয়াফোর মেয়র এবং এর সিটি কাউন্সিলের একটি আসনে প্রতিদ্বন্দ্বিতা করেন। দলটি০.৪৫% ব্যালট পেয়েছে, যা থ্রেশহোল্ড শতাংশের চেয়ে কম।
তিনি অভিনেতা এবং ঠিকাদার মুসা জাহলকাকে বিয়ে করেছেন। এই দম্পতির একটি শিশু পুত্র রয়েছে। তার জন্ম ২০০৯ সালের জানুয়ারি। তারা তাদের পুত্রের নাম রাখে আদম। যা আসলে সকল মানুষদের জন্য সার্বজনীন নাম।
তার প্রতিপালন সত্ত্বেও, তিনি এখন ইসলামের সমালোচক। কারণ, তার মতে ইসলাম শরিয়া আইনের বিধিনিষেধের কারণে "নারীদের বিরুদ্ধে"। তিনি একজন নাস্তিক।
পেইজ ডোহার্টি হত্যাকাণ্ড

পেইজ ডোহার্টি স্কটল্যান্ডের ক্লাইডব্যাংকের ১৫ বছর বয়সী ছাত্রী ছিলেন। ২০১৬ সালের ১৯ মার্চ ৩২ বছর বয়সী জন লিয়াথেম তার খাবারের দোকানে তাকে হত্যা করে।
পেইজ ১৮ মার্চ রাতে তার এক বন্ধুর বাড়িতে ছিলেন। ১৯ তারিখে সকাল ৮টা ২১ মিনিট নাগাদ তিনি জন লিয়াথেমের ডেলিকেটসেনের কাছে যান। এর আগে তিনি ১২ মাইল (১৯ কিলোমিটার) দূরে কিরকিনটিলোচে হেয়ারড্রেসিংয়ের কাজে যেতেন; তিনি বাড়ি ফিরে না আসায় তার সন্ধান শুরু হয়েছিল। 
নিখোঁজ হওয়ার দু'দিন পরে গ্লাসগোর গ্রেট ওয়েস্টার্ন রোডের কাছে রাস্তার ধারে তার মৃতদেহ পাওয়া যায়। ডোহার্টির মাথায় ও ঘাড়ে ছুরিকাঘাত করা হয়েছিল এবং ২৫০ টিরও বেশি ক্ষত হয়েছিল। যদিও তার মা পামেলা মুনরো দাবি করেছিলেন যে ডোহার্টির গায়ে ৫০০ টিরও বেশি ক্ষত রয়েছে।  তাকে শেষ বারের মতো ক্লাইডব্যাংকের একটি ডেলির দোকানে সিসিটিভিতে দেখা গিয়েছিল। দোকানের মালিক জন লিয়াথেম পরে পেইজ ডোহার্টিকে হত্যার কথা স্বীকার করে। পামেলা তার মেয়ের নামে শিশুদের আত্মরক্ষা শেখানোর জন্য দাতব্য প্রতিষ্ঠান 'পেইজের প্রমিস' স্থাপন করেন, সেইসাথে যে সব পরিবারের সন্তানরা হত্যার শিকার হয়েছে তাদের সহায়তা করেন।
জন লিয়াথেম দাবি করে, পেইজ তাকে হুমকি দিয়ে বলেছিল,সে যদি তাকে চাকরি দিতে অস্বীকার করে, তাহলে পেইজ সকলকে বলে বেড়াবে জন তাকে অনুপযুক্তভাবে "স্পর্শ" করেছে। বিচারে ব্যবহৃত মূল প্রমাণ ছিল "লিথেমের ডেলি বন্ধ করার সিসিটিভি ফুটেজ, পাশের দোকানে ছুটে যাওয়া, এবং তারপর ডেলি প্রায় এক ঘন্টার জন্য বন্ধ থাকা অবস্থায় ফিরে আসা"। ফুটেজে তখন তাকে তার ট্রাঙ্কে একটি পূর্ণ বিন ব্যাগ রাখতে দেখা যায়। ব্যাগটিতে পেইজের লাশ রয়েছে বলে নিশ্চিত করা হয় এবং যখন সে যে দোকানে ঢুকেছিল তার মালিককে জিজ্ঞাসাবাদ করা হয়, তখন নিশ্চিত করা হয় যে লিয়াথেম গ্লাভস, ব্লিচ এবং বিন ব্যাগ কিনেছিল। 
ডোহার্টির হত্যার ৭ মাস পর ২০১৬ সালের ১২ অক্টোবর গ্লাসগোর উচ্চ আদালতে লিয়াথেমকে সাজা দেওয়া হয়, যেখানে বিচারক লেডি রাই প্যারোলের জন্য আবেদন করার যোগ্য হওয়ার আগে সর্বনিম্ন ২৭ বছরের কারাদণ্ড নির্ধারণ করেন। তবে ২০১৭ সালের ফেব্রুয়ারি মাসে লিয়াথেমের আবেদনের পরিপ্রেক্ষিতে সর্বনিম্ন মেয়াদ কমিয়ে ২৩ বছর করা হয়। 
Paige এর প্রতিশ্রুতি দান 
জন লিথেমের আবেদনের উপর স্কটিশ আদালতের দলিল
হাতিজা সাবিহা গোর্কি

হাতিজা বা খাদিজা সাবিহা গোর্কি (১৮৮৮ - নভেম্বর ২২, ১৯৬৩) ছিলেন একজন তুর্কি স্কুল শিক্ষক, রাজনীতিবিদ এবং তুরস্কের সংসদের প্রথম ১৮ জন মহিলা সদস্যের একজন।
হাতিজা সাবিহা ১৮৮৮ সালে ইস্তানবুলের উস্কুদারে হাজ্জি ইসমাইল এবং তার স্ত্রী আইসের ঘরে জন্মগ্রহণ করেন। শৈশবে তার বাবা মারা যাওয়ার পরে তার মা দর্জি শিক্ষক হিসাবে কাজ করে বাচ্চাদের শিক্ষার যত্ন নিত। তিনি ১৯০৩ সালে উস্কুদার ভোকেশনাল হাই স্কুল ফর গার্লস থেকে পাস করেন এবং ১৯০৬ সালে ইস্তানবুলের টিচার্স কলেজ থেকে স্নাতক হন।
১৯০৭ সালের ৩১ জানুয়ারি তিনি মোল্লা গরানি ভোকেশনাল জুনিয়র হাই স্কুলে সূচিকর্মের শিক্ষক হিসেবে কাজ শুরু করেন। এরপর তিনি উস্কুদার ভোকেশনাল হাই স্কুল ফর গার্লস (মার্চ ১৯০৮), কাদিকয় নর্মাল জুনিয়র হাই স্কুল (অক্টোবর ১৯১১), আবার উস্কুদার ভোকেশনাল জুনিয়র হাই স্কুল (জানুয়ারি ১৯১২), আচিক তুর্বে ভোকেশনাল হাই স্কুল (জানুয়ারি ১৯১৪) এবং মাল হাতুন ভোকেশনাল হাই স্কুলে (অক্টোবর ১৯১৪) নিযুক্ত হন। পরবর্তীতে তিনি ইস্তাম্বুল বিশ্ববিদ্যালয়ের সাবেক দারুল ফানুনে গণিত অধ্যয়ন করেন। ১৯১৭ সালে সর্বোচ্চ নম্বর পেয়ে স্নাতক হন। তিনি বিশ্ববিদ্যালয়ের প্রথম পাঁচজন স্নাতক ছাত্রীর মধ্যে একজন ছিলেন। ১৯১৭ সালের সেপ্টেম্বরে, তিনি বুরসার টিচার্স কলেজে গণিতের সহকারী অধ্যক্ষ এবং শিক্ষক হিসাবে নিযুক্ত হন। তিনি ছুটিতে ইস্তাম্বুল যাওয়ার পর কাজে যোগদান না করায় তিনি পদত্যাগ করেছেন বলে মনে করা হয়েছিল। ১৯২১ সালের ফেব্রুয়ারিতে, তিনি এডিরনে মেয়েদের কলেজের মেয়েদের সহকারী অধ্যক্ষ এবং গণিতের শিক্ষক হিসাবে নিযুক্ত হন। তিনি ১৯২২ সালের সেপ্টেম্বর পর্যন্ত এই পদে বহাল ছিলেন।
এডিরনে থাকার সময়, তিনি হাইস্কুলের অধ্যক্ষ কেমাল গার্কিকে বিয়ে করেছিলেন। এই বিবাহের ফলে তাদের একটি সন্তানের জন্ম হয়।
উসমানীয় সাম্রাজ্যের শেষ বছরগুলোতে, তিনি অক্টোবর ১৯২২ থেকে সেপ্টেম্বর ১৯২৩ এর মধ্যবর্তী সময়ে কর্মহীন হয়ে পড়েন। তিনি ১৯২৩ সালে আদানার টিচার্স কলেজ ফর গার্লস-এ গণিতের শিক্ষক হিসেবে সংক্ষিপ্ত সময়ের জন্য দায়িত্ব পালন করেন। ১৯২৩ সালের অক্টোবর থেকে ১৯৩৩ সালের আগস্ট পর্যন্ত তিনি শিভাসের টিচার্স কলেজ ফর গার্লস-এ গণিতের শিক্ষক ছিলেন এবং এরপর ১৯৩৫ সালের ফেব্রুয়ারি পর্যন্ত টোকাটের একটি জুনিয়র উচ্চ বিদ্যালয়ে গণিতের শিক্ষক ছিলেন।
১৯৩৪ সালে প্রণীত ভোটাধিকার আইন অনুযায়ী, তুরস্কের নারীদের ভোট দিতে এবং সংসদে একটি আসনের জন্য প্রতিদ্বন্দ্বিতা করার অনুমতি দেওয়া হয়। গোর্কি রিপাবলিকান পিপলস পার্টির (সিএইচপি) জন্য রাজনীতিতে প্রবেশ করেন, এবং ১৯৩৫ সালের সাধারণ নির্বাচনের জন্য মনোনীত হন। তিনি শিবসের ডেপুটি হিসাবে ৫ম সংসদে নির্বাচিত হন। তিনি সংসদের প্রথম ১৮ জন মহিলা সদস্যের একজন হন। তিনি চার বছরের মেয়াদে অভ্যন্তরীণ সংসদীয় কমিটিতে দায়িত্ব পালন করেন। ১৯৩৯ সালের সাধারণ নির্বাচনের পর তিনি স্বেচ্ছায় অবসর গ্রহণ করেন।
১৯৬৩ সালের ২২ নভেম্বর হাতিজা সাবিহা গোর্কি মৃত্যুবরণ করেন।
আগনেস তরেস হার্নান্দেজ

আগনেস তোরেস হার্নান্দেজ বা আগনেস তোরেস (জন্ম ১৯৮৩, তেহুয়াকান - ১০ মার্চ ২০১২, অ্যাটলিক্সকো) ছিলেন একজন মেক্সিকান মনোবিজ্ঞানী, গবেষক এবং রূপান্তরীত লিঙ্গের কর্মী।
আগনেস তোরেস মেক্সিকোতে রূপান্তরীত লিঙ্গের ব্যক্তিদের আইনি স্বীকৃতির পক্ষে সওয়াল করেন। সকলের জন্য লৈঙ্গিক সমতা নিশ্চিত করার লক্ষ্যে কাজ করে যাওয়ার ফলে ২০১২ সালের ১০ মার্চ তারিখে ভিন্ন মতাবলম্বী কেউ তাকে হত্যা করা হয়॥ তার তার মৃত্যুর পর মেক্সিকোর পুয়েবলা প্রদেশ কংগ্রেস লিঙ্গ বা যৌন অভিমুখিতার ভিত্তিতে করা অপরাধের জন্য সিভিল ডিফেন্স কোডে "ঘৃণামূলক অপরাধ" অন্তর্ভুক্ত করে।
আগনেস তোরেস হার্নান্দেজ ১৯৮৩ সালে মেক্সিকোর পুয়েবলা প্রদেশের তেহুয়াকান শহরে জন্ম গ্রহণ করেন। ২০০১ সালে তিনি ভেরাক্রুজ বিশ্ববিদ্যালয়ে অনার্স সহ তার মনোবিজ্ঞান বিষয়ে ডিগ্রি সম্পন্ন করেন। কিন্তু তিনি আসলে তার ডিগ্রি পেতে অক্ষম ছিলের কারণ এটি তার "ডেডনামে" জারি করা হয়েছিল, আগনেস তোরেস হার্নান্দেজ নামে নয়।
২০১৪ সালের মে মাসে ভেরাক্রুজ বিশ্ববিদ্যালয় টোরেসকে তার সামাজিক ও সক্রিয় কর্মীদের কাজের স্বীকৃতি স্বরূপ তার ডিগ্রি "পোস্ট মর্টেম" জারি করে।
তোরেস জন্ম সনদ সংশোধনের অধিকারের পক্ষে এবং জাতীয় স্তরে রূপান্তরীত লিঙ্গের ব্যক্তিদের সম্মান ও স্বীকৃতির জন্য হিউমানা নাসিয়ান ট্রান্সের সাথে সহযোগিতা করেছিলেন। তিনি ডেমোক্রেসি অ্যান্ড সেক্সুয়ালিটি নেটওয়ার্ক (ডেমিসেক্স) এবং এরেসফেরা নামক সংগঠনগুলোর সাথেও কাজ করেছিলেন।
২০১০ সালে, টোরেস পুয়েবলার গভর্নর পদে তৎকালীন পিআরআই প্রার্থী জাভিয়ের লোপেজ জাভালার বিরুদ্ধে জাতীয় কাউন্সিলের কাছে অভিযোগ দায়ের করেন যাতে রূপান্তরীত লিঙ্গের ব্যক্তিদের পরিচয় সম্পর্কিত একটি নির্বাচনী বিতর্কে লোপেজ যে অবমাননাকর মন্তব্য করেছিলেন তার উপর বৈষম্য রোধ করা যায়।
মেক্সিকোর পুয়েবলা রাজ্যের অ্যাটর্নি জেনারেলের রিপোর্ট অনুযায়ী, টোরেসের মৃতদেহ ১০ মার্চ ২০১২ তারিখে সিগ্লো এক্সএক্সআই মহাসড়কে পাওয়া। সেখানে তার শরীরে তখন নির্যাতনের লক্ষণ দেখা যায়। স্পষ্টতই তার উপর সংঘটিত সহিংসতার কারণে, টোরেসের হত্যাকে পুয়েবলা প্রদেশের কংগ্রেস ট্রান্সফোবিয়ার ভিত্তিতে ঘটে যাওয়া ঘৃণামূলক অপরাধ হিসাবে শ্রেণীবদ্ধ করা হয়েছিল।
পুয়েবলার অ্যাটর্নি জেনারেল তোরেসের হত্যার ঘটনায় চারজন সন্দেহভাজনকে গ্রেপ্তার করেন। অন্যদিকে পঞ্চম তখনও পলাতক ছিল। তার হত্যার তিন বছর পর, ২০১৫ সালের মার্চ মাসে, তোরেসের হত্যার জন্য কাউকে অভিযুক্ত করা হয়নি।
আন্দ্রেই রাৎসিউ

আন্দ্রেই ফ্লোরিন রাৎসিউ (; জন্ম: ২০ জুন ১৯৯৮; আন্দ্রেই রাৎসিউ নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব উয়েস্কা এবং রোমানিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৯ সালে, রাৎসিউ রোমানিয়া অনূর্ধ্ব-২১ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।
আন্দ্রেই ফ্লোরিন রাৎসিউ ১৯৯৮ সালের ২০শে জুন তারিখে রোমানিয়ার আইউদে জন্মগ্রহণ করেছেন এবং সেখানেই তার শৈশব অতিবাহিত করেছেন।
রাৎসিউ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
আলিয়া মুহাম্মদ বেকার

আলিয়া মুহাম্মদ বেকার (আরবি: عالية محمد باقر; এছাড়াও বানান "বাকার" বা "বাকির"; ১৯৫২ - ১৩ আগস্ট ২০২১) একজন ইরাকি গ্রন্থাগারিক যিনি ইরাকের বসরাআল বসরা কেন্দ্রীয় গ্রন্থাগারের প্রধান গ্রন্থাগারিক ছিলেন। বেকার ইরাক যুদ্ধের সময় আনুমানিক ৩০,০০০ বই ধ্বংস থেকে রক্ষা করেছিলেন, যার মধ্যে প্রায় ১৩০০ এর দিকের মুহাম্মদের জীবনীও ছিল। 
বেকার ১৪ বছর ধরে লাইব্রেরিতে কাজ করেছিলেন। শৈশবে তাকে বাগদাদের নিজামিয়া লাইব্রেরি পোড়ানোর গল্প বলা হয়েছিল এবং তিনি ভীত হয়ে পড়েছিলেন। 
মার্কিন যুক্তরাষ্ট্র এবং যুক্তরাজ্যের সাথে যুদ্ধ শুরু হওয়ার সাথে সাথে সরকারী কর্মকর্তারা তার অনুরোধ অস্বীকার করে যে বইগুলো নিরাপদ স্থানে সরিয়ে নেওয়া হোক। যখন সরকারি অফিসলাইব্রেরিতে স্থানান্তরিত হয় এবং ছাদে একটি বিমান-বিরোধী বন্দুক রাখা হয়, তখন তিনি লাইব্রেরি থেকে বই পাচার করতে শুরু করেন। 
২০০৩ সালে নভেম্বরে শুরু হওয়া ইরাক আক্রমণের প্রথম লক্ষ্যছিল বাসরা। জোট বাহিনী প্রত্যাশার চেয়ে বেশি প্রতিরোধের মুখোমুখি হয়েছিল। আক্রমণকারী আমেরিকান সৈন্যদের অধিকাংশই উত্তর দিকে চলে যায়, বাসরাকে ব্রিটিশদের নেতৃত্বে বহু সপ্তাহের অবরোধের মধ্যে ফেলে দেয়। শহরটি শীঘ্রই একটি "মানবিক সংকটে" ভুগছিল যেখানে বাসিন্দাদের জল এবং বিদ্যুৎ উভয়ের অভাব ছিল। 
আক্রমণকারী বাহিনী (রয়্যাল অস্ট্রেলিয়ান এয়ার ফোর্স সহ) অবরোধের সময় বোমা বর্ষণ এবং মনস্তাত্ত্বিক যুদ্ধ ব্যবহার করে। অবশেষে, ইরাকি ট্যাঙ্কের একটি বড় কলাম আরএএফ বোমাদ্বারা ধ্বংস করা হয় এবং শহরের বাইরে একটি যুদ্ধে ৩০০ জন বন্দী কে নিয়ে যাওয়া হয়। ব্রিটিশ সৈন্যরা ৬ এপ্রিল শহর দখল করে। 
সরকারি কর্মচারীরা ভবনটি খালি করে এবং লাইব্রেরির আসবাবপত্র লুট হওয়ার পর, বেকার রেস্তোরাঁর মালিক আনিস মুহাম্মদকে সাহায্য করার জন্য রাজি করান। বাকের লাইব্রেরির সাত ফুট প্রাচীরের উপর এবং পাশের রেস্তোরাঁর ডাইনিং রুমে অবশিষ্ট বই পাচারের জন্য স্থানীয়দের সাহায্যের জন্য তালিকাভুক্ত করে। গ্রন্থাগারটি ধ্বংস হওয়ার আগে, বেকার গ্রন্থাগারের সংগ্রহের ৭০% উদ্ধার করেছিলেন: ইংরেজি এবং আরবি বই এবং একটি স্প্যানিশ ভাষার কোরান সহ ৩০,০০০ বই। 
বেকার এবং তার স্বামী একটি ট্রাক ভাড়া নিয়ে লাইব্রেরির কর্মচারী, বন্ধু বান্ধব এবং তাদের নিজের বাড়ির মধ্যে বই বিতরণ করেন বাসরায় জিনিসগুলি বসতি স্থাপনের পরে। ২০০৪ সালে লাইব্রেরিটি পুনর্নির্মাণ করা হয় এবং বেকারকে প্রধান লাইব্রেরিয়ান হিসেবে পুনর্বহাল করা হয়। 
বেকার কীভাবে গ্রন্থাগারের বইগুলি উদ্ধার করেছিলেন তার গল্পটি দুটি শিশুদের বইকে অনুপ্রাণিত করেছে: আলিয়ার মিশন এবং জিনেট উইন্টারের দ্য লাইব্রেরিয়ান অফ বাসরা (হারকোর্ট ২০০৫)। বিক্রয় থেকে উত্থাপিত কিছু অর্থ গ্রন্থাগারে দান করা হয়েছে। "প্রফেসর এস শিবদাস" মালয়ালম ভাষায় পুস্তক মালাখায়ুতে কথা তার নামে একটি বই প্রকাশ করেছেন। 
বেকার ১৩ আগস্ট ২০২১ সালে বসরায় মারা যান, ইরাকে সিওভিআইডি-১৯ মহামারীর সময় সিওভিআইডি-১৯ এর কারণে।
দালাল খারিও

দালাল খারিও (জন্ম আনুমানিক ১৯৯৭) উত্তর ইরাকের একজন ইয়াজিদি মহিলা যিনি আইএসআইএস থেকে পালিয়ে জার্মানিতে পালিয়ে এসেছিলেন। 
৩ আগস্ট, ২০১৪ তারিখে আইএসআইএস যোদ্ধারা তার গ্রাম জয় করে। খারিও, তখন ১৭ বছর বয়সী, অপহৃত হয় এবং নয় মাস বন্দী অবস্থায় কাটায়। তিনি নয়জন ভিন্ন পুরুষকে বিয়ে করতে বাধ্য হন এবং বারবার ধর্ষিত হন। আইএসআইএস কর্তৃক অপহৃত অনেক যুবতীর মধ্যে খারিও অন্যতম; আনুমানিক ৪,০০০ নারী ও শিশুকে এখনও জিম্মি করে রাখা হয়েছে। খারিওর শহর হারদান ধ্বংস হয়ে গেছে এবং ৫০০ জন বাসিন্দার লাশ গণকবরে পাওয়া গেছে। তার পরিবার ছিন্নভিন্ন হয়ে গেছে: তার মাকে সিরিয়ায় নিয়ে যাওয়া হয়েছে, তার ছোট বোন নিখোঁজ হয় এবং তার ভাই মারা যায়। 
খারিওর স্মৃতিকথা, আই রিমেইন এ ডটার অফ দ্য লাইট (জার্মান: ইচ ব্লিবে ইনে টোচার ডেস লিচটস), ২০১৬ সালে "শিরিন" ছদ্মনামে প্রকাশিত হয়। ২০১৭ সালের ফেব্রুয়ারিমাসে তিনি মানবাধিকার ও গণতন্ত্রের জন্য নবম বার্ষিক জেনেভা শীর্ষ সম্মেলনে নারী অধিকার পুরস্কার লাভ করেন। তিনি পরে বলেছিলেন যে অভিজ্ঞতাটি তিক্ত মিষ্টি কারণ তার মা এবং বোন তার সাথে সেখানে থাকতে পারে না।
ফরিদা খালাফ

ফরিদা খালাফ (জন্ম আনুমানিক ১৯৯৫) হল একজন ইয়াজিদি যাকে ২০১৪ সালে আইএসআইএস দ্বারা অপহরণ করা হয়েছিল এবং দাসত্বের মধ্যে বিক্রি করা হয়েছিল। তিনি একটি শরণার্থী শিবিরে পালিয়ে যান এবং ২০১৬ সালে তার অভিজ্ঞতা সম্পর্কে একটি বই প্রকাশ করেন, "দ্য গার্ল হু এসকেপড আইএসআইএস"।
খালাফ ইরাকের পর্বতমালার কোচো গ্রামে বড় হয়েছেন। ২০১৪ সালে, যখন তার বয়স ১৮ বছর, আইএসআইএস তার গ্রামে আক্রমণ করে। জিহাদিরা তার বাবা এবং বড় ভাই সহ গ্রামের সমস্ত পুরুষ ও ছেলেদের হত্যা করে। ফরিদা এবং তার বন্ধু এভিনসহ অবিবাহিত নারী ও মেয়েদের বন্দুকের মুখে একটি বাসে চাপিয়ে রাক্কায় নিয়ে আসা হয়, যেখানে তাদের যৌন দাসত্বে বিক্রি করা হয়। তাকে একবার তার বন্দীদের দ্বারা এতটাই মারধর করা হয়েছিল যে সে এক চোখের দৃষ্টি হারিয়ে ফেলেছিল, এবং দুই মাস ধরে হাঁটতে পারছিল না। এই তরুণীরা উত্তর ইরাকের একটি শরণার্থী শিবিরে পালিয়ে যেতে সক্ষম হয় এবং খালাফ পরিবারের জীবিত সদস্যদের সাথে পুনরায় মিলিত হয়। তবে তার সম্প্রদায়ের সদস্যদের মধ্যে তাকে ধর্ষণ করে তার পরিবারের প্রতি অসম্মান প্রকাশ করেছে বলে দেখা যায়। পরবর্তীতে তিনি জার্মানিতে চলে যান, যেখানে তিনি গণিতের শিক্ষক হওয়ার আশা করেন। তার বই, দ্য গার্ল হু এস্কেপড আইএসআইএস, ইতিবাচক পর্যালোচনার জন্য ২০১৬ সালে প্রকাশিত হয়েছিল। এটি জার্মান লেখক আন্দ্রেয়া সি হফম্যান যৌথভাবে রচনা করেন এবং জেমি বুলোচ ইংরেজিতে অনুবাদ করেন।
বেদিয়া আফনান

এইচ বেদিয়া আফনান (بيداء أفنان) জাতিসংঘে ইরাকি স্থায়ী মিশনের সাবেক উপদেষ্টা। তিনি জাতিসংঘ সাধারণ পরিষদের তৃতীয় কমিটি (সামাজিক, সাংস্কৃতিক এবং মানবিক) এবং নারীর অবস্থা সংক্রান্ত কমিশনে ইরাকের প্রতিনিধিত্ব করেছিলেন। এই ভূমিকায়, তিনি নাগরিক ও রাজনৈতিক অধিকারের অনুচ্ছেদ ৩ (প্রথম অংশ) সম্পর্কিত আন্তর্জাতিক চুক্তির অন্তর্ভুক্তির জন্য "সবচেয়ে সরাসরি দায়ী প্রতিনিধিদের একজন" ছিলেন যা "সমস্ত নাগরিক ও রাজনৈতিক অধিকার উপভোগের জন্য পুরুষ ও মহিলাদের সমান অধিকারের" নিশ্চয়তা দেয়। 
১৯৫০ -এর দশকে, তিনি ওয়াশিংটন, ডিসিতে ইরাক দূতাবাসের প্রেস অ্যাটাচি হিসেবে কাজ করেছিলেন এবং এলিনর রুজভেল্টের সাথে বন্ধুত্বপূর্ণ সম্পর্ক বজায় রেখেছিলেন।
আসিয়া রমজান অন্তর

আসিয়া রমজান অন্তর (১৯৯৭–২০১৬) যিনি ভিয়ান অন্তর নামেও পরিচিত, একজন কুর্দি উইমেন্স প্রোটেকশন ইউনিটের (ওয়াইপিজে) যোদ্ধা ছিলেন যিনি রোজাভা সংঘাত এবং আন্তর্জাতিক গণমাধ্যমে আইএসআইএসের বিরুদ্ধে লড়াইয়ে নারীবাদী সংগ্রামের প্রতীক হয়ে উঠেছিলেন।
২০১৪ সালে, ১৬ বছর বয়সে অন্তর ইসলামিক স্টেটের বিরুদ্ধে লড়াইয়ের লক্ষ্যে নারী সুরক্ষা ইউনিটে যোগ দেয়। তার ছবি ইন্টারনেটে ছড়িয়ে পড়ার পর, তার শারীরিক সাদৃশ্যের জন্য আন্তর্জাতিক গণমাধ্যম তাকে ""কুর্দি অ্যাঞ্জেলিনা জোলি"" নামে অভিহিত করে। এই তুলনাগুলিকে কুর্দিদের অন্যান্য কুর্দি যোদ্ধা এবং কর্মীদের দ্বারা প্রত্যাখ্যান করেছিল এবং তারা তুলনাকে যৌনতাবাদী এবং আপত্তিকর বলে বর্ণনা করেছিল।
কুর্দি পরিবারে জন্মগ্রহণকারী, আসিয়া তার পরিবারিক বিবাহের মাধ্যমে খুব অল্প বয়সে বিয়ে করেছিল। তিন মাস পরে, তিন রোজাভা সংঘাতের পরে কুর্দি অঞ্চলে নতুন আইনের কারণে বিবাহবিচ্ছেদ পেতে সক্ষম হন। তার বিবাহ বিচ্ছেদের পর ২০১৪ সালে, তিনি এই অঞ্চলে পুরুষতান্ত্রিক নিপীড়নের হাত থেকে নারীদের মুক্তির জন্য লড়াইয়ের আদর্শ নিয়ে নারী সুরক্ষা ইউনিটের (ওয়াইপিজে) পদে যোগদান করেন।
তার বয়স সম্পর্কে পশ্চিমা মিডিয়ার প্রদত্ত তথ্য অসঙ্গতিপূর্ণ, যদিও ওয়াইপিজে কমান্ডার আবদুল্লাহ শিরিন নিশ্চিত করেছেন যে তিনি ১৯৯৭ সালে জন্মগ্রহণ করেছিলেন এবং যখন তিনি মারা যান তখন তাঁর বয়স ছিল ১৯ বছর।
অন্তর ২০১৫ সালে আন্তর্জাতিক দৃষ্টি আকর্ষণ করেন যখন একজন ফটোসাংবাদিক তার ছবি তোলেন এবং তাকে ""কুর্দি অ্যাঞ্জেলিনা জোলি"" বলে বর্ণনা করেন। অনেক মিডিয়া সাইট উক্ত ফটোগুলিকে পুনর্বিন্যাস করে, এটিকে খবরে পরিণত করে এবং স্প্যানিশ অভিনেত্রী পেনেলোপে ক্রুজের সাথেও তার তুলনা করে।
তার মৃত্যুর পর, এটি আবারও খবর হয়েছিল এবং খবরের শিরোনামগুলি ছিল "কুর্দি অ্যাঞ্জেলিনা জোলি মারা গেছেন"-এ কমিয়ে আনা হয়েছিল। সব সময় উভয়ের মধ্যে শারীরিক সাদৃশ্যের উপর জোর দেওয়া হতো এবং আইএসআইএস-এর বিরুদ্ধে লড়াইয়ে তার অংশগ্রহণ নিয়ে খুব কমই আলোচনা করা হয়েছিল। কুর্দি সমর্থকদের এবং এমনকি অন্যান্য যোদ্ধাদের দ্বারা এটি নিন্দা করা হয়েছিল।
একজন ব্যক্তি হিসেবে তাকে ছোট করাকে অনেক কুর্দি কর্মী, বিশেষ করে এশিয়ার নারীবাদীদের অবমাননা হিসাবে দেখা হয়েছিল। এশিয়া নিয়ে পশ্চিমা গণমাধ্যমের আচরণকে প্রত্যাখ্যানকারী একজন কর্মী এবং কুর্দি যোদ্ধা চোমান কানানি বিবিসিকে বলেছেন যে, "ওয়াইপিজের পুরো দর্শন হল যৌনতার বিরুদ্ধে লড়াই করা এবং নারীকে যৌন বস্তু হিসেবে ব্যবহার করা থেকে বিরত রাখা"। তিনি আরও বলেন: 
মানবিজ আক্রমণে ইসলামিক স্টেটের হাত থেকে শহর মুক্ত করার জন্য অংশ নেওয়ার পর মানবিজ শহরে আক্রমণের সময় আসিয়া নিহত হয়। যদিও প্রাথমিক প্রতিবেদনে ইঙ্গিত করা হয়েছিল যে ফ্রি সিরিয়ান আর্মির আক্রমণের ফলে জারাবুলুসের কাছে তিনি অন্যান্য পিপলস প্রোটেকশন ইউনিট (ওয়াইপিজি) যোদ্ধাদের সাথে মারা গিয়েছিলেন, কিন্তু ওয়াইপিজে-এর মুখপাত্র নিশ্চিত করেছিলেন যে তিনি ইসলামিক স্টেটের হামলায় মারা গেছেন।
আসমা রশীদ

আসমা জামিল রশিদ (এছাড়াও আছমা জামিল রশিদ, ) বাগদাদ বিশ্ববিদ্যালয়ের নারী গবেষণা কেন্দ্রের একজন ইরাকি অধ্যাপক । তিনি সমাজবিজ্ঞানে পিএইচডি করেছেন এবং লিঙ্গের সমাজবিজ্ঞানে বিশেষজ্ঞ। রশিদ ইরাকি মহিলা লীগের একজন প্রতিনিধি এবং তরুণদের ভোট দিতে অনীহা, গার্হস্থ্য সহিংসতা, বিদ্যালয়ের পাঠ্যক্রমে লিঙ্গ বৈষম্য, গ্রামাঞ্চলে নারী ড্রপ আউট হার, বাল্যবিবাহ সীমিত করা এবং বিধবা নারীদের কর্মসংস্থানের বিষয়ে উপস্থাপনা এবং কর্মশালা দিয়েছেন। রশিদ সেন্টার ফর দ্য রিভাইভাল অফ আরব সায়েন্টিফিক হেরিটেজের শিক্ষক।
রশিদের পাণ্ডিত্যপূর্ণ কাজের মধ্যে রয়েছে ২০১০ সালে প্রকাশিত তার প্রবন্ধ "আল-তাম্থিল আল-সিয়াসি লিল-মার "আল-ইরাকিয়াহ" (ইরাকি নারীর রাজনৈতিক প্রতিনিধিত্ব)। তিনি ২০০৬ সালে ইরাকি নারীদের অবস্থা নিয়ে একটি সমাজতাত্ত্বিক গবেষণাও প্রকাশ করেন, যা ২০০৩ সালে ইরাকের বাথিস্ট শাসনের পতনের পর প্রথম তিন বছরে নারীদের রাজনৈতিক অংশগ্রহণের উপর দৃষ্টি নিবদ্ধ করে, আল-মার "আল-ইরাকিয়াহ" বাদ থালাথ সানাওয়াত পুরুষ আল-তাঘির (পরিবর্তনের পর তিন বছর পর ইরাকি নারী)। ২০১৭ সালে, তিনি সদর সিটির আদালতের বাইরে বিবাহের কারণ এবং প্রভাবের কারণগুলির সাথে সম্পর্কিত বিষয়গুলি পরীক্ষা করে একটি গবেষণাপত্র প্রকাশ করেছিলেন এবং আরেকটি নিবন্ধ গার্হস্থ্য সহিংসতা এবং সহায়তা কেন্দ্র সম্পর্কিত ইরাকি প্রতিষ্ঠান নিয়ে আলোচনা করেছেন। সম্প্রতি তিনি একটি গবেষণাপত্র রচনা করেছেন কীভাবে ইরাকি গোত্রপিতৃতান্ত্রিক ক্ষমতা বজায় রাখে এবং সেইসাথে ২০২০ সালে সাংস্কৃতিক ও ঐতিহাসিক প্রেক্ষাপটে ইরাকি বিবাহের উপর একটি নিবন্ধ রচনা করে।
ইরাকি মহিলা লীগ

ইরাকি মহিলা লীগ ১৯৫০ সালে প্রতিষ্ঠিত একটি ইরাকি মহিলা সংগঠন।
সাদ্দাম হোসেনের ১৯৭৯ সালে ক্ষমতায় উত্থানের ফলে লীগের সদস্যদের বিরুদ্ধে অভিযান চালানো হয়। ঔপন্যাসিক ইকবাল আল-কাজউইনি, ১৯৭৮ সালে মহিলা আন্তর্জাতিক গণতান্ত্রিক ফেডারেশনে লীগের প্রতিনিধি হিসেবে পূর্ব বার্লিনে, সেখানে নির্বাসনে ছিলেন।
সাদ্দামের অপসারণের পর, লিগের সদস্যপদ আবার বৃদ্ধি পায়: ২০০৩ সালের আগস্টের মধ্যে তা বেড়ে পাঁচশত মহিলায় পৌঁছেছিল, যদিও অনেক তরুণ সদস্যের সাংগঠনিক অভিজ্ঞতার অভাব ছিল।
বেবা ইডেলসন

বেবা ইডেলসন ( ১৪ অক্টোবর ১৮৯৫ - ৫ ডিসেম্বর ১৯৭৫) ছিলেন একজন জায়নবাদী কর্মী এবং ইজরায়েলি রাজনীতিবিদ।
বেবা ইডেলসন (জন্মনাম: বেবা ট্রাখটেনবেরেগ) ১৮৯৫ সালে রুশ সাম্রাজ্যের (বর্তমানে ইউক্রেনের নিপ্রোপেত্রোভস্ক) একাতেরিনোস্লাভে জন্মগ্রহণ করেন। যখন তার বয়স আট বছর, তখন তার মা তার ত্রয়োদশ সন্তানের জন্ম দিয়ে মারা যান এবং চৌদ্দ বছর বয়সে তিনি তার বাবা ইতজাককে হারান। তার দাদি এবং ভাইয়ের সাথে, তিনি পরিবারের ভরণপোষণ করতে সাহায্য করেছিলেন। ১৯১২ সালে তিনি উচ্চ বিদ্যালয় থেকে স্নাতক হন এবং ইউক্রেনের বিশ্ববিদ্যালয়ে অর্থনীতি ও সামাজিক বিজ্ঞান অধ্যয়ন করেন। ১৯১৩ সালে বেইলিস বিচারের ফলে কেঁপে উঠে তিনি জায়নবাদের প্রতি আগ্রহী হয়ে ওঠেন এবং ১৯১৫ সালে তিনি "সিয়োনের যৌবনে" যোগ দেন (পরে হাশোমার হাৎজাইরে একীভূত হন)। ১৯১৭ সালে তিনি জায়নবাদী সমাজতান্ত্রিক দলে যোগ দেন এবং দলের একজন জ্যেষ্ঠ সদস্য ইজরায়েল ইদেলসনকে (পরে ইজরায়েল বার-ইয়েহুদা) বিয়ে করেন। তাদের জায়নবাদী সক্রিয়তার জন্য, তাদের সাইবেরিয়ায় নির্বাসিত করা হয়েছিল। সেই বছর তিনি দম্পতির একমাত্র কন্যা রেবেকার জন্মও দেন। ১৯২৪ সালে ম্যাক্সিম গোর্কির স্ত্রীর মধ্যস্থতার সুবাদে তাদের নির্বাসন ইরেৎজ ইজরায়েলে নির্বাসনে রূপান্তরিত হয়।
১৯২৪ থেকে ১৯২৬ সালের মধ্যে ইডেলসন ইউরোপের সমাজতান্ত্রিক জায়নবাদীদের বিশ্ব ইউনিয়নে সক্রিয় ছিলেন এবং ১৯২৬ সালে তারা ফিলিস্তিনের ব্রিটিশ ম্যান্ডেটে অভিবাসিত হন। ইজরায়েল দলের হয়ে কাজ করেছিলেন এবং পেতাহ টিকভার কর্মীদের সম্পাদক হয়েছিলেন এবং বেবা কৃষিতে কাজ করতেন। পরে তিনি ইডেলসনকে তালাক দেন এবং হাইম হালপেরিনকে বিয়ে করেন। ১৯২৭ থেকে ১৯২৮ সাল পর্যন্ত তিনি বিশ্ব জায়নবাদী সংস্থার পরিসংখ্যানবিদ হিসেবে কাজ করেন এবং এরপর আহদুত হাভোদা দলে যোগ দেন। ১৯৩০ সালে তিনি "কর্মজীবী নারী পরিষদ" এর সচিব হন এবং বেশ কয়েকটি মহিলা সংস্থার নেতৃত্ব দেন। তিনি ইহুদি জাতীয় কাউন্সিলের প্রতিনিধি ছিলেন এবং ১৯৩৭ সালের অক্টোবরে মেক্সিকোতে লিওন ট্রটস্কি সহ অনেক সমাজতান্ত্রিক নেতার সাথে যোগাযোগ করেছিলেন।
দ্বিতীয় বিশ্বযুদ্ধের সময় ইদেলসন এবং মহিলা আন্তর্জাতিক জায়নবাদী সংস্থার হাদাসাহ স্যামুয়েল ইশতুভ থেকে ব্রিটিশ সেনাবাহিনীতে ইহুদি মহিলাদের স্বেচ্ছাসেবকের পিছনে প্রধান মুভার ছিলেন। মোট ৩,২০০ জন মহিলা অক্সিলিয়ারি টেরিটোরিয়াল সার্ভিসে এবং ৭৮৯ জন মহিলা অক্সিলিয়ারি এয়ার ফোর্সে কাজ করেছেন।
১৯৪৮ সালে ইজরায়েল রাষ্ট্র প্রতিষ্ঠিত হওয়ার পর ইডেলসন অস্থায়ী রাষ্ট্রীয় পরিষদের সদস্য ছিলেন এবং পতাকা ও প্রতীক কমিটির নেতৃত্ব দেন, যারা ইজরায়েলের প্রতীক বেছে নেয়।
১৯৪৯-১৯৬৫ সালে ইডেলসন মাপাই-এর জন্য প্রথম পাঁচটি নেসেটনির্বাচিত হন। তিনি সংবিধান, আইন ও বিচার, হাউস, পররাষ্ট্র বিষয়ক ও শ্রম কমিটির সদস্য ছিলেন। তিনি সামাজিক সংস্কার এবং মহিলাদের সমতা প্রচার করেন এবং ধর্মীয় বলপ্রয়োগের বিরোধিতা করেন। তিনি মহিলাদের পাশাপাশি পুরুষদের জন্য আইডিএফে বাধ্যতামূলক খসড়া প্রয়োগকরাও সমর্থন করেছিলেন। ১৯৬০ সালে তিনি হিস্তাদ্রুতের নবম কমিটির চেয়ারওম্যান ছিলেন এবং ১৯৬৫ সাল পর্যন্ত এর সদস্য ছিলেন। ১৯৬৮ থেকে ১৯৭৫ সাল পর্যন্ত ইডেলসন ওয়ার্ল্ড মুভমেন্ট অফ পাইওনিয়ার উইমেন-এর চেয়ারওম্যান ছিলেন। তিনি ১৯৭৪ সালে কাউন্সিল অফ ওয়ার্কিং উইমেন থেকে অবসর নেন এবং ১৯৭৫ সালে মারা যান।
২০২১–২২ ও ২০২২–২৩ নেদারল্যান্ডস পুরুষ ক্রিকেট দলের দক্ষিণ আফ্রিকা সফর

নেদারল্যান্ডস পুরুষ ক্রিকেট দল ২০২১ সালের নভেম্বর মাসে তিনটি একদিনের আন্তর্জাতিক (ওডিআই) ম্যাচ খেলার জন্য দক্ষিণ আফ্রিকা সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।
সিরিজের প্রথম ম্যাচটি বৃষ্টির কারণে পরিত্যক্ত হয়, যে কারণে উভয় দল ম্যাচটি থেকে ৫ পয়েন্ট অর্জন করে। কিন্তু ম্যাচটি অনুষ্ঠিত হওয়ার পরই আফ্রিকার দক্ষিণাঞ্চলে শনাক্ত হওয়া নতুন করোনাভাইরাসের নতুন এক ধরন সংক্রান্ত ঝুঁকির কারণে সিরিজের অবশিষ্ট ম্যাচদ্বয় স্থগিত করা হয়। স্থগিত হওয়া ম্যাচদ্বয় ২০২৩ সালের মার্চ ও এপ্রিল মাসে আয়োজিত হবে বলে ২০২২ সালের অক্টোবর মাসে নিশ্চিত করা হয়। পরবর্তীতে অনুষ্ঠিত সিরিজটিতে ২–০ ব্যবধানে জয়লাভ করে দক্ষিণ আফ্রিকা।
সিরিজ শুরুর আগে লিজাদ উইলিয়ামস চোটের কারণে দক্ষিণ আফ্রিকা দল থেকে ছিটকে যান। কোভিড-১৯-এ আক্রান্ত হওয়ার কারণে লুংগিসানি ন্‌গিদিও দক্ষিণ আফ্রিকা দল থেকে ছিটকে যান, যে কারণে জুনিয়র দালাকে দলে যোগ করা হয়।
ব্যক্তিগত কারণে সিরিজ শুরুর আগে রুলফ ফন ডের মেরভা নেদারল্যান্ডস দল থেকে নিজের নাম প্রত্যাহার করে নেন।
জেসিকা রিজওয়ে হত্যাকাণ্ড

জেসিকা রিজওয়ে (২৩ জানুয়ারি ২০০২ - ৫ অক্টোবর ২০১২) ছিলেন একজন মার্কিন মেয়ে। তাকে ২০১২ সালের ১৫ অক্টোবরে যুক্তরাষ্ট্রের কলোরাডো অঙ্গরাজ্যের ওয়েস্টমিনস্টার থেকে অস্টিন সিগ (জন্ম ১৭ জানুয়ারি ১৯৯৫) নামক এক ব্যক্তি অপহরণ করে পরবর্তীকালে হত্যা করে।
অপহরণের পাঁচ দিন পরে আরভাদার একটি পার্কের নিকটের ফুটপাথে তার ছিন্নভিন্ন দেহ পাওয়া যায়। পরবর্তীকালে বিচারের পর ২০১৩ সালের নভেম্বরে জেসিকা রিজওয়েকে হত্যার দায়ে অস্টিন সিগকে যাবজ্জীবন কারাদণ্ড দেওয়া হয়
২০১২ সালের ৫ অক্টোবরে জেসিকা রিজওয়ে স্বাভাবিক ভাবে বিদ্যালয়ে গিয়েছিল। কিন্তু সন্ধ্যা ঘনিয়ে এলেও সে বাড়ি ফিরছিল না। এর পর রিজওয়ের নিখোঁজ হওয়ার খবর পাওয়া যায় এবং এলাকায় একটি অ্যাম্বার অ্যালার্ট জারি করা হয়। দুই দিন পরে, তার স্কুলের ব্যাকপ্যাক ও তার চশমা সহ, একটি ফুটপাথে পাওয়া যায়। ১০ ই অক্টোবর, আরভাদার একটি পার্কে তার ছিন্নভিন্ন দেহাবশেষ পাওয়া যায়।
পরে ২০১২ সালের অক্টোবরে পুলিশের কাছে অস্টিন সিগ নামে ১৭ বছর বয়সী এক যুবক রিজওয়েকে হত্যার কথা স্বীকার করে। সে পুলিশকে বলেছিলেন যে সে তার জিপ যেখানে পার্ক করেছিলেন তার দিকে যাওয়ার সময় সে তাকে অপহরণ করেছিলেন, এবং তারপরে সে তার কব্জি এবং গোড়ালি জিপ টাই দিয়ে বেঁধে তার বাড়িতে নিয়ে যান। সেখানে, সে তাকে তার পোশাক থেকে এবং একজোড়া শর্টস এবং একটি টি-শার্টে পরিবর্তন করতে বাধ্য করেছিলেন তার আগে সে তাকে শ্বাসরোধ করে হত্যা করে। অস্টিন সিগ জেসিকার মৃতদেহ কেটে ছিন্নভিন্ন করে এবং তার হাত-পা এবং মাথা একটি হামাগুড়ি দেওয়ার জায়গায় লুকিয়ে রেখেছিল। পরে আরভাদার একটি পার্কে তার মৃত দেহ ফেলে দিয়ে আসে।
২০০৫ সালে সুপ্রিম কোর্টের একটি সিদ্ধান্তের অধীনে সিগ মৃত্যুদণ্ডের যোগ্য ছিলেন না কারণ অপরাধের সময় তার বয়স ১৮ বছরের চেয়ে এক বছর কম ছিল। তবে এই মামলায় আদালতে তাকে প্রাপ্তবয়স্ক হিসাবে বিচার করা হয়েছিল। ২০১৩ সালের ১৯ নভেম্বর তারিখে সিগকে যাবজ্জীবন কারাদণ্ড দেওয়া হয় এবং ২০১৪ সালের জুন মাসে তার এবং রিজওয়ের পরিবারের গোপনীয়তা এবং নিরাপত্তা রক্ষার জন্য তাকে রাজ্যের বাইরে একটি অজ্ঞাত কারাগারে স্থানান্তরিত করা হয়।
২০২১–২২ দক্ষিণ আফ্রিকা ক্রিকেট দলের নিউজিল্যান্ড সফর

দক্ষিণ আফ্রিকা পুরুষ ক্রিকেট দল ২০২২ সালের ফেব্রুয়ারি ও মার্চ মাসে দুটি টেস্ট ম্যাচ খেলার জন্য নিউজিল্যান্ড সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২১ সালের সেপ্টেম্বর মাসে নিউজিল্যান্ডে কোভিড-১৯-এর কোয়ারেন্টিন সংক্রান্ত জটিলতার জন্য সফরের সূচিতে সামান্য পরিবর্তন আনা হয়। ২০২১ সালের নভেম্বর মাসে নিউজিল্যান্ড ক্রিকেট সফরের পূর্ণাঙ্গ সময়সূচি নিশ্চিত করে।
প্রাথমিকভাবে সফরের দ্বিতীয় টেস্ট ম্যাচটি ওয়েলিংটনের বেসিন রিজার্ভে আয়োজিত হওয়ার কথা ছিল। কিন্তু ২০২২ সালের ২৭ জানুয়ারি নিউজিল্যান্ড ক্রিকেট নতুন এক ঘোষণার মাধ্যমে সিরিজের সবগুলো ম্যাচ ক্রাইস্টচার্চের হ্যাগলি ওভালে নিয়ে আসে।
সিরিজটি ১–১ ব্যবধানে ড্র হয়।
সফরের আগে দক্ষিণ আফ্রিকার কিগান পিটারসেন কোভিড-১৯-এর কারণে দল থেকে ছিটকে যান। তাঁর বদলি হিসেবে জুবায়ের হামজাকে দলে নেয়া হয়।
এমিল আবদারহাল্ডেন

এমিল আবদারহাল্ডেন (৯ মার্চ ১৮৭৭ – ৫ আগস্ট ১৯৫০) একজন সুইস জৈব রসায়নবিদ এবং শারীরবিদ ছিলেন। তার প্রধান গবেষনাগুলো, যদিও তা ১৯১০ এর দশকে বিতর্কিত ছিল, অবশেষে ১৯৯০ এর দশকের শেষ পর্যন্ত এগুলো প্রত্যাখ্যান করা হয়নি। তার বিভ্রান্তিকর গবেষনাগুলো জালিয়াতির উপর ভিত্তি করে ছিল অথবা কেবল বৈজ্ঞানিক কঠোরতার অভাবের কারণে গবেষনাগুলো অস্পষ্ট রয়ে গেছে। আবদারহাল্ডেনের ডাইং পিস্টল যা রসায়নে ব্যবহৃত হয়,যা তার প্রথম একজন ছাত্র, আবদারহাল্ডেন দ্বারা সম্পাদিত পাঠ্যপুস্তকে বর্ণনা করেছিলেন।
এমিল আবদারহাল্ডেন সুইজারল্যান্ডের সেন্ট গ্যালেনের ক্যান্টনের ওবেরুজউইলে জন্মগ্রহণ করেছিলেন। এরপর তিনি বাজেল বিশ্ববিদ্যালয়ে পড়াশোনার জন্য বাজেলে চলে যান।
বাজেলে থাকার সময় তিনি রোয়িং ক্লাবে যোগদান করেন এবং সেখানে এফসি বাজেলের প্রতিষ্ঠাতা সদস্য ছিলেন। ফ্যাসবল ক্লাব ক্লাব বাসেলের প্রতিষ্ঠার সভায় এগারোজন পুরুষ ১৮৯৩ সালের ১৫ নভেম্বর উপস্থিত ছিলেন। আবদারহাল্ডেন ২২ সেপ্টেম্বর ১৮৯৪ তারিখে স্ট্যাডিয়ন স্কটজেনমেটে হোম খেলায় ক্লাবের হয়ে তার প্রথম খেলা খেলেছিলেন। যেখানে বাজেল, এফসি জিমনেসিয়ার বিপক্ষে ২-০ গোলে জিতেছেল। আবদারহাল্ডেন ১৮৯৫ সালের জানুয়ারিতে এ ক্লাব ত্যাগ করেন।
আবদারহাল্ডেন বাজেল বিশ্ববিদ্যালয়ে মেডিসিন অধ্যয়ন করেন এবং ১৯০২ সালে ডক্টরেট ডিগ্রি লাভ করেন। এরপর তিনি এমিল ফিশারের গবেষণাগারে অধ্যয়ন করেন এবং বার্লিন বিশ্ববিদ্যালয়ে কাজ করেন। ১৯১১ সালে তিনি হ্যালি বিশ্ববিদ্যালয়ে চলে যান এবং মেডিকেল স্কুলে ফিজিওলজি পড়ান। ১৯৩১ থেকে ১৯৫০ পর্যন্ত, তিনি জার্মান একাডেমি অফ ন্যাচারাল সায়েন্টিস্টস লিওপোলডিনার সভাপতি ছিলেন। ১৯৩৬ সালে তিনি পন্টিফিকাল একাডেমি অব সায়েন্সেস-এর সদস্য নিযুক্ত হন।
প্রথম বিশ্বযুদ্ধের সময়, তিনি একটি শিশু হাসপাতাল প্রতিষ্ঠা করেন এবং সুইজারল্যান্ডে অপুষ্টির শিকার শিশুদের অপসারণের আয়োজন করেন। পরবর্তীকালে, তিনি শারীরবৃত্তীয় রসায়নে তার গবেষণা পুনরায় শুরু করেন এবং বিপাক এবং খাদ্য রসায়ন নিয়ে অধ্যয়ন শুরু করেন।
দ্বিতীয় বিশ্বযুদ্ধের পর আবদারহাল্ডেন সুইজারল্যান্ডে ফিরে আসেন এবং জুরিখ বিশ্ববিদ্যালয়ে একটি পদ পান। তিনি ৭৩ বছর বয়সে সেখানে মারা যান। '১৫২৬২ আবদারহাল্ডেন' এ নামটি তার সম্মানে নামকরণ করা হয়েছিল।
ফিরকিন, বি জি এবং হুইটওয়ার্থ, জে এ (১৯৮৭): ডিকশনারি অব মেডিক্যাল এপোনিমস্। পার্থেনন পাবলিশিং।
আবু সাদাত মোহাম্মদ সায়েমের মন্ত্রিসভা

১৯৭৫ সালের ৩ ও ৬ নভেম্বরের সামরিক অভ্যুত্থান এবং পাল্টা অভ্যুত্থানের পর মূলত ৬ নভেম্বরই বিচারপতি সায়েমকে দেশের রাষ্ট্রপতি হিসেবে নিয়োগ দেয়া হয়। রাষ্ট্রপতির দায়িত্ব গ্রহণের পরই ৭ নভেম্বর তিনি সংসদ ও মন্ত্রিপরিষদ ভেঙ্গে দিয়ে সারাদেশে সামরিক আইন জারি করেন এবং নিজেকে প্রধান সামরিক আইন প্রশাসক (সিএমএলএ) ঘোষণা করেন। ২৬ নভেম্বর ১৯৭৫ সালে রাষ্ট্রপতি আবু সাদাত মোহাম্মদ সায়েম উপদেষ্টা পরিষদ গঠন করেন। ২৯ নভেম্বর ১৯৭৬ সালে তিনি প্রধান সামরিক আইন প্রশাসকের দায়িত্ব থেকে অব্যাহতি নেন এবং সেনাপ্রধান জেনারেল জিয়াউর রহমানের কাছে সামরিক শাসনের ক্ষমতা হস্তান্তর করেন। বিচারপতি আব্দুস সাত্তারকে রাষ্ট্রপতির বিশেষ সহকারী নিযুক্ত করা হয়।
২১ এপ্রিল ১৯৭৭ সাল পর্যন্ত বিচারপতি সায়েম রাষ্ট্রপতির দায়িত্ব পালন করে সেনাপ্রধান জিয়াউর রহমানের হাতে বাংলাদেশের রাষ্ট্রপতির দায়িত্ব দিয়ে অবসর গ্রহণ করেন।
নিঝনি তাগিল গণহত্যা (২০০২–০৭)

নিঝনি তাগিল গণহত্যা বলতে ২০০৭ সালের শুরুতে রাশিয়ার স্ভার্ডলভস্ক ওব্লাস্টের নিঝনি তাগিল শহরের কাছে পাওয়া একটি গণকবরকে বোঝায়। কবরে ১৩ থেকে ২৫ বছর বয়সী নিশ্চিত ১৫ জন যুবতী ও মেয়ের দেহাবশেষ সহ আনুমানিক ৩০ জনের দেহাবশেষ ছিল, যারা ২০০২ থেকে ২০০৫ সালের মধ্যে দালালদের একটি দল দ্বারা নিহত হয়েছিল।
২০০৭ সালের শুরুতে নিঝনি তাগিল শহরের ৪০ কিলোমিটার (২৫ মাইল) দক্ষিণে অবস্থিত স্ভার্ডলভস্ক ওব্লাস্টের লেভিখা গ্রামের কাছে একটি কুকুর এই গণকবরটি আবিষ্কার করে। ২ফেব্রুয়ারি, ২০০৭ তারিখে রাশিয়ার সংবাদপত্র কোমসোমোলস্কায়া প্রাভদাতে গণকবর সম্পর্কে প্রথম সংবাদ প্রতিবেদন প্রকাশিত হয়, যা তার উরাল সংবাদদাতা রিনাত নিজামোভ লিখেছিলেন। একই দিনে, স্ভার্ডলভস্ক ওব্লাস্টের প্রসিকিউটর অফিস এই তথ্য নিশ্চিত করে একটি সরকারি বিবৃতি জারি করে।
গণকবরের পুলিশ তদন্ত অনুযায়ী, ২০০২ থেকে ২০০৫ সালের মধ্যে নিঝনি তাগিল শহর, কিরোভগ্রাদ ও কুশভা শহর এবং নেভিয়ানস্কি জেলা এবং প্রিগোরোদনি জেলা ও গুলিস্লোভস্ক ওব্লাস্টের জেলাগুলিতে মেয়েদের হত্যা করা হয়। পুলিশ ২৫ থেকে ৪৬ বছর বয়সী আট জনের একটি দলকে গ্রেপ্তার করেছে। তাদের বিরুদ্ধে ২০০২ সাল থেকে শুরু হওয়া অসংখ্য স্থানীয় মেয়েকে অপহরণ করার অভিযোগ রয়েছে। এরপর তাদের ধর্ষণ করা হয়, মারধর করা হয় এবং প্রাণনাশের হুমকির মুখে ম্যাসেজ পার্লারের আড়ালে যৌনপল্লিতে কাজ করতে বাধ্য করা হয়। কিছু মেয়ে তাদের পরিবারকে আশ্বাসমূলক চিঠি লিখতে বাধ্য হয়েছিল। অভিযোগ করা হয় যে খুন হওয়া মেয়েদের মধ্যে একজন এলেনা চুদিনোভা ছিল দলের অন্যতম নেতা এডুয়ার্ড "এডিক" চুদিনভের ১৪ বছরের মেয়ে। 
স্থানীয় পুলিশের বিরুদ্ধে অভিযোগ ছিল যে তারা নিখোঁজ ব্যক্তির বিবরণ সঠিকভাবে তদন্ত করেনি, কারণ ২০০৫ থেকে ২০০৬ সাল পর্যন্ত শুধুমাত্র নিঝনি তাগিল শহরে ৪৬২ টি অমীমাংসিত নিখোঁজ ব্যক্তির মামলা ছিল, এটি প্রায় ৪০০,০০০ অধিবাসীর শহর।
প্রসিকিউটররা এই হত্যাকাণ্ডের মধ্যে ১৪ জনকে এই দলের সাথে যুক্ত করেছে, কিন্তু তদন্তের ঘনিষ্ঠ সূত্র সন্দেহ করছে যে সেখানে ৫০ জন পর্যন্ত ভুক্তভোগী রয়েছে। ২০০৮ সালের এপ্রিলমাসে এডুয়ার্ড চুদিনভকে যাবজ্জীবন কারাদণ্ড দেওয়া হয়, যদিও তার মেয়ে এলেনাকে হত্যার দায়ে তার বিরুদ্ধে করা মামলাটি বাতিল করা হয়। এই দলের অন্য সাত জন সদস্য ১০ থেকে ২৪ বছরের মধ্যে কারাদন্ড পেয়েছেন। 
নিশ্চিত হওয়া ছয়জনকে তালিকাভুক্ত করা হয়েছে:
নিঝনি তাগিল এবং হত্যার একটি কাল্পনিক বর্ণনা এরিক ভ্যান লাস্টবাডারের উপন্যাস "দ্য বোর্ন স্যাঙ্কশনে" প্রকাশিত হয়েছে।
<templatestyles src="Module:Coordinates/styles.css"></templatestyles>
ইয়োসিপ স্তানিশিচ

ইয়োসিপ স্তানিশিচ (, ; জন্ম: ২ এপ্রিল ২০০০; ইয়োসিপ স্তানিশিচ নামে সুপরিচিত) হলেন একজন জার্মান-ক্রোয়েশীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।
জার্মান ফুটবল ক্লাব ১৮৬০ মিউনিখের যুব পর্যায়ের হয়ে খেলার মাধ্যমে স্তানিশিচ ফুটবল জগতে প্রবেশ করেছেন এবং পরবর্তীকালে ফুরস্টেনফেল্ডব্রুক এবং বায়ার্ন মিউনিখের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, প্রথমে বায়ার্ন মিউনিখ ২ এবং অতঃপর বায়ার্ন মিউনিখের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৮ সালে, স্তানিশিচ জার্মানি অনূর্ধ্ব-১৯ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, স্তানিশিচ এপর্যন্ত ১টি শিরোপা জয়লাভ করেছেন, যা তিনি বায়ার্ন মিউনিখের হয়ে জয়লাভ করেছেন।
ইয়োসিপ স্তানিশিচ ২০০০ সালের ২রা এপ্রিল তারিখে জার্মানির মিউনিখে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম দামির স্তানিশিচ এবং তার মায়ের নাম সান্দ্রা স্তানিশিচ। তার বাবা-মা স্লাভনস্কি ব্রডের ক্রোয়েশীয় বংশোদ্ভূত।
স্তানিশিচ জার্মানি অনূর্ধ্ব-১৯ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৮ সালের ১৭ই নভেম্বর তারিখে তিনি প্রীতি ম্যাচে নেদারল্যান্ডস অনূর্ধ্ব-১৯ দলের বিরুদ্ধে ম্যাচে জার্মানি অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। জার্মানির বয়সভিত্তিক দলের হয়ে তিনি ২ ম্যাচে অংশগ্রহণ করেছেন।